[{"text_idx": "#000001", "text": "Esimest hooaega Eesti Firmaspordi Liidu kalendris olev Eesti Osavaima IT-Ettevo\u0303tte sari on selleks aastaks lo\u0303ppenud kui mo\u0308o\u0308dunud na\u0308dalavahetusel selgitati parimad u\u0308ritusel IT-Darts! Nooli visati seekord Tartus Drinkgeldi baaris ning ko\u0303ige ta\u0308psema ka\u0308ega vo\u0303istkonnaks osutus SEB! Finaalis neile ko\u0303va konkurentsi pakkunud Tele2 vo\u0303istkonna jaoks oli see esimene kord IT-ettevo\u0303tete sarja u\u0308ritusest osa vo\u0303tta ning hea viskeka\u0308si to\u0303i neile kohe ka teise koha."}, {"text_idx": "#000002", "text": "IT-Dartsile sarja liidrina vastu tulnud Aasa Global saavutas sedapuhku kolmanda koha ning see oli piisav, et tuua neile Eesti Osavaima IT-Ettevo\u0303tte tiitel! See ta\u0308hendab, et Aasa suutis poodiumikoha haarata ko\u0303igil IT-sarja aladel, olles varasemalt napsanud esikoha IT-Bowling Tartul ning teise koha IT-Kart Tartul."}, {"text_idx": "#000003", "text": "U\u0308ldarvestuses teise koha vo\u0303itis SEB, kellele ho\u0303bedase autasu to\u0303igi IT-Dartsi vo\u0303it, olles kevadel kardiso\u0303ituga konkurentidele ta\u0308htsaid punkte a\u0308ra andnud. La\u0308bi hooaja stabiilselt ko\u0303rgeid kohti na\u0308idanud Datel ho\u0303ivas IT-Dartsil neljanda positsiooni ning hooaja kokkuvo\u0303ttes pa\u0308lviti seekord kolmas koht. Dateli auhinnakapis on sellest hooajast juba ka IT-Bowling Tallinna vo\u0303idukarikas!"}, {"text_idx": "#000004", "text": "IT-Ettevo\u0303tete sarja paremusja\u0308rjestuses saavutas neljanda koha Playtech, vo\u0303ites IT-Kart Tartu u\u0308rituse ning olles poodiumi kolmandal astmel IT-Bowling Tallinnal. Viienda koha pa\u0308lvis SportID, kelle parimaks tulemuseks sel hooajal oli IT-Bowling Tartu teine koht."}, {"text_idx": "#000005", "text": "Hooaja jooksul vo\u0303ttis erinevatest IT-ettevo\u0303tete sarja u\u0308ritustest osa 21 ettevo\u0303tet ning osalejaid oli ligi 200! Vo\u0303isteldi bowlingus ja kardiso\u0303idus nii Tartus kui Tallinnas ning visati nooli Tartus. Terve hooaja paremusja\u0308rjestusega saab tutvuda SIIN."}, {"text_idx": "#000006", "text": "Eesti Firmaspordi Liidu korraldusmeeskonnal on olnud suurim heameel na\u0308ha, kuidas osalejad mo\u0308o\u0308dunud hooajal u\u0308hist sporditegemist nautisid ning kuidas u\u0308ksteist julgustati ja innustati. Soovime vo\u0303itjatele palju o\u0303nne ning loodame va\u0308ga, et oleme suutnud pakkuda positiivseid emotsioone, mida ka to\u0308o\u0308ellu kaasa vo\u0303tta ning kohtume uuesti ja\u0308rgmisel hooajal kui IT-ettevo\u0303tetele oleme kalendrisse lisanud ka mitu uut ja huvitavat ala!"}, {"text_idx": "#000008", "text": "Vennad Ehituse Seitsmevo\u0303istlus toimub sel aastal juba 15. korda. Nagu ikka, on kavas klassikalised seitsmevo\u0303istluse alad ning vo\u0303isteldakse nii... read more"}, {"text_idx": "#000009", "text": "Vennad Ehituse seitsmevo\u0303istluse vo\u0303itis Artur Saaliste"}, {"text_idx": "#000011", "text": "Iga pa\u0308ev saavad FIFAA to\u0308o\u0308tajad ku\u0308mneid analoogseid pa\u0308ringuid. \"Soovin kinkida oma kolleegidele-partneritele-klientidele ta\u0308htpa\u0308evaks midagi meeldeja\u0308a\u0308vat-erilist, kuid ideed puuduvad. Kas saate... read more"}]